Regression

Regression er en amerikansk-spansk-canadisk psykologisk thriller fra 2015. Filmen er skrevet og regissert av Alejandro Amenábar, handler om en mann som blir arrestert og beskyldt for å ha misbrukt sin 17-årige datter seksuelt. Selv om han ikke husker noen ting fra hendelsen, erklærer mannen seg skyldig. Med hjelp fra psykologen sin gjenopplever han hendelsene, og etter hvert beskylder han en politimann for å ha hatt en hånd med i forbrytelsen.

Filmen har Ethan Hawke, Emma Watson, David Dencik og David Thewlis i hovedrollene.

Handling 
Historien finner sted i Minnesota, i 1990. Etterforsker Bruce Kenner (spilt av Ethan Hawke) som etterforsker saken til John Gray (spilt av David Dencik) som innrømmer å ha misbrukt sin 17 år gamle datter Angela (spilt av Emma Watson) seksuelt, men som ikke har noen erindringer om overgrepet. De søker hjelp fra professor Kenneth Raines (spilt av David Thewlis) for å få ham til å huske. De mistenker også at deres kollega, etterforsker George Nesbitt (spilt av Aaron Ashmore) kan være involvert. De arresterer ham, men klarer ikke finne noen beviser mot ham. Etterforskerne mistenker at en satanisk sekt kan være involvert på grunn av Angelas vitnesbyrd, hvor Angela påstår at hun ble misbrukt av folk i masker - og noen tok fotografier av dette.

Bruce og Kenneth mistenker at bestemoren til Roy, Rose Gray (spilt av Dale Dickey) kan være involvert, men de finner ingenting etter en ransaking av hjemmet hennes. I mellomtiden begynner Bruce å få mareritt, som involverer sataniske ritualer. Angela forteller ham at kulten er ute etter å drepe henne, og at han også kan være i fare. Hun forteller ham at moren hennes mottok diverse oppringninger, og så merkelige skikkelser som stirret på henne på gaten, før hun selv hadde en ulykke. Bruce begynner å oppleve de samme tingene, og marerittene hans øker i intensitet.

Bruce blir angrepet av to personer som til slutt avslører seg som George og deres kollega, Farrell. George ønsket hevn etter at Bruce arresterte ham som barnemishandler, og ødela karrieren hans. Bruce tilbyr å glemme hele denne situasjonen, hvis George forteller ham alt han vet. Bruce konfronterer deretter Angela om overgrepet hennes, og Bruce konkluderer med at hun fabrikkerte alt sammen fordi hun ønsket å rømme fra familien sin - som hun tror var ansvarlig for morens dødsfall.

Rolleliste 
 Ethan Hawke som Detective Bruce Kenner
 Emma Watson som Angela Gray
 David Dencik som John Gray
 David Thewlis som Professor Kenneth Raines
 Devon Bostick som Roy Gray
 Dale Dickey som Rose Gray
 Aaron Ashmore som George Nesbitt
 Lothaire Blutheau som Reverend Murray
 Adam Butcher som Brody
 Kristian Bruun som Andrew
 Aaron Abrams som Farrell
 Peter MacNeill som Cleveland

Eksterne lenker 
 

Filmer fra 2015
Thrillerfilmer fra USA
Canadiske thrillerfilmer
Spanske thrillerfilmer
Engelskspråklige filmer